ระเบียบกรมพัฒนาฝีมือแรงงานว่าด้วยการจัดการขอ การอนุญาต และการให้บริการข้อมูลข่าวสารของราชการ พ.ศ. ๒๕๔๒[๑] เพื่อให้การจัดการขอ การอนุญาตและการให้บริการข้อมูลข่าวสารของราชการซึ่งอยู่ในความรับผิดชอบของกรมพัฒนาฝีมือแรงงานแก่ประชาชนเป็นไปด้วยความสะดวก เรียบร้อย รวดเร็ว ปลอดภัย และเกิดประสิทธิภาพอาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบกับข้อ ๔แห่งประกาศคณะกรรมการข้อมูลข่าวสารของราชการ เรื่อง หลักเกณฑ์ และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูอธิบดีกรมพัฒนาฝีมือแรงงานจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมพัฒนาฝีมือแรงงานว่าด้วยการจัด การขอ การอนุญาต และการให้บริการข้อมูลข่าวสารของราชการ พ.ศ. ๒๕๔๒ข้อ๒ระเบียบนี้ให้ใช้บังคับตั้งแต่วันที่ ๒๐ พฤษภาคม พ.ศ. ๒๕๔๒ เป็นต้นไปข้อ๓ บรรดาระเบียบ ข้อบังคับและคำสั่งอื่นใด ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้ข้อมูลข่าวสารหมายความว่า ข้อมูลข่าวสารตามความในพระราชบัญญัติข้อมูลข่าวสารของราชการ พ.ศ. ๒๕๔๐หน่วยงาน[๒]หมายความว่า สำนัก กอง กลุ่ม สถาบันพัฒนาฝีมือแรงงาน สำนักงานพัฒนาฝีมือแรงงานหรือหน่วยงานที่เรียกชื่ออย่างอื่นซึ่งมีฐานะเทียบเท่ากองในสังกัดกรมพัฒนาฝีมือแรงงานคณะกรรมการหมายความว่า คณะกรรมการบริหารข้อมูลข่าวสารของกรมพัฒนาฝีมือแรงงานกรรมการหมายความว่า กรรมการบริหารข้อมูลข่าวสารข้อ๕ ให้อธิบดีกรมพัฒนาฝีมือแรงงานเป็นผู้รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑คณะกรรมการบริหารข้อมูลข่าวสาร ข้อ๖[๓] ให้มีคณะกรรมการบริหารข้อมูลข่าวสารของกรมพัฒนาฝีมือแรงงานประกอบด้วยรองอธิบดีกรมพัฒนาฝีมือแรงงานที่ปฏิบัติราชการเกี่ยวกับการเป็นผู้บริหารด้านเทคโนโลยีสารสนเทศในองค์กรเป็นประธานกรรมการผู้อำนวยการสำนักพัฒนาผู้ฝึกและเทคโนโลยีการฝึก ผู้อำนวยการสำนักพัฒนามาตรฐานและทดสอบฝีมือแรงงานผู้อำนวยการกองแผนงานและสารสนเทศผู้อำนวยการกองพัฒนาศักยภาพแรงงานและผู้ประกอบกิจการผู้อำนวยการกองบริหารทรัพยากรบุคคล ผู้อำนวยการกองส่งเสริมการพัฒนาฝีมือแรงงานผู้อำนวยการกองบริหารการคลัง ผู้อำนวยการกลุ่มกฎหมาย ผู้อำนวยการกลุ่มตรวจสอบภายในผู้อำนวยการกลุ่มพัฒนาระบบบริหาร ผู้อำนวยการสำนักงานรับรอง ความรู้ความสามารถและผู้อำนวยการศูนย์ข้อมูลเทคโนโลยีสารสนเทศและการสื่อสาร เป็นกรรมการให้เลขานุการกรมเป็นกรรมการและเลขานุการ และให้เจ้าหน้าที่สำนักงานเลขานุการกรมจำนวนหนึ่งคนเป็นผู้ช่วยเลขานุการข้อ๗[๔] ให้คณะกรรมการมีอำนาจและหน้าที่ดังต่อไปนี้(๑) ออกประกาศ ระเบียบหรือคำสั่งเกี่ยวกับการบริหาร การให้บริการข้อมูลข่าวสารและการรับเรื่องราวร้องเรียน(๒)ให้คำแนะนำหรือเสนอความเห็นเกี่ยวกับหลักเกณฑ์พิจารณาประเภทข้อมูลข่าวสารของกรมพัฒนาฝีมือแรงงานที่เปิดเผยได้และเปิดเผยไม่ได้(๓) ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่กรมพัฒนาฝีมือแรงงาน หรือส่งไปยังหอจดหมายเหตุแห่งชาติกรมศิลปากร หรือหน่วยงานอื่นของรัฐที่กำหนดตามกฎหมายว่าด้วยข้อมูลข่าวสารของราชการ(๔) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินงานตามกฎหมายว่าด้วยข้อมูลข่าวสารของราชการ(๕) สนับสนุน ส่งเสริมให้มีการสร้างการรับรู้เกี่ยวกับกฎหมายว่าด้วยข้อมูลข่าวสารของราชการ(๖) แต่งตั้งคณะอนุกรรมการหรือคณะทำงานเพื่อปฏิบัติการตามที่คณะกรรมการมอบหมาย(๗) เชิญบุคคลใด ๆ มาสอบถามหรือชี้แจงแสดงความเห็นเกี่ยวกับข้อมูลข่าวสาร(๘) ดำเนินงานอื่นตามที่อธิบดีกรมพัฒนาฝีมือแรงงานมอบหมายข้อ๘การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมคราวใดถ้าประธานไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการซึ่งมาประชุมเลือกรรมการคนหนึ่งเป็นประธานในที่ประชุมในการวินิจฉัยชี้ขาดที่ประชุมให้ถือเสียงข้างมากกรรมการคนหนึ่งมีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๙ ให้นำความในข้อ ๘มาใช้บังคับกับการประชุมของคณะอนุกรรมการหรือคณะทำงานตามที่คณะกรรมการแต่งตั้งโดยอนุโลมหมวด ๒การจัดการขอและการอนุญาตเกี่ยวกับข้อมูลข่าวสาร ข้อ ๑๐ให้หน่วยงานจัดประเภทข้อมูลข่าวสารที่อยู่ในความรับผิดชอบเป็น ๒ ประเภท คือข้อมูลข่าวสารที่ต้องเปิดเผย และข้อมูลข่าวสารที่ไม่ต้องเปิดเผย(๑)ข้อมูลข่าวสารที่ต้องเปิดเผย คือก.ข้อมูลข่าวสารที่ต้องลงประกาศในราชกิจจานุเบกษา ได้แก่โครงสร้างและการจัดองค์กรในการดำเนินงาน สรุปอำนาจหน้าที่ที่สำคัญและวิธีการดำเนินงานสถานที่ที่ติดต่อกับหน่วยงานของรัฐ กฎ มติคณะรัฐมนตรี ข้อบังคับ คำสั่งหนังสือเวียน ระเบียบ แบบแผน นโยบาย การตีความ ทั้งนี้เฉพาะที่จัดให้มีขึ้นโดยสภาพอย่างกฎ เพื่อให้มีผลเป็นการทั่วไปต่อเอกชนที่เกี่ยวข้องข.ข้อมูลข่าวสารที่จัดไว้ให้ประชาชนตรวจดู ได้แก่๑.ผลการพิจารณาหรือคำวินิจฉัยที่มีผลโดยตรงต่อเอกชน๒.นโยบายและการตีความที่ไม่ต้องประกาศในราชกิจจานุเบกษา๓.แผนงาน โครงการ และงบประมาณ๔.คู่มือ หรือคำสั่งเกี่ยวกับวิธีปฏิบัติงาน๕.สิ่งพิมพ์ที่ได้มีการอ้างถึงในราชกิจจานุเบกษา๖.สัญญาสัมปทาน สัญญาที่มีลักษณะเป็นการผูกขาดตัดตอนและสัญญาร่วมทุนกับเอกชนในการจัดทำบริการสาธารณะ๗.มติคณะรัฐมนตรี และมติคณะกรรมการที่แต่งตั้งโดยกฎหมายหรือมติคณะรัฐมนตรี๘.ข้อมูลข่าวสารอื่นตามที่คณะกรรมการกำหนดค.ข้อมูลข่าวสารส่วนบุคคลที่อยู่ในความควบคุมดูแลของหน่วยงานให้เปิดเผยได้เฉพาะกรณีดังนี้๑.เปิดเผยต่อเจ้าหน้าที่ของรัฐในหน่วยงานของตนเพื่อนำไปใช้ตามอำนาจหน้าที่ของหน่วยงานนั้น๒.เป็นการใช้ข้อมูลตามปกติภายในวัตถุประสงค์ของการจัดให้มีระบบข้อมูลข่าวสาร๓.เปิดเผยต่อหน่วยงานของรัฐที่มีภารกิจด้านการวางแผนหรือการสถิติหรือสำมะโนต่าง ๆ๔.เป็นการให้เพื่อการศึกษา วิจัย โดยไม่ระบุว่าข้อมูลดังกล่าวเกี่ยวข้องกับบุคคลใด๕.เปิดเผยต่อหน่วยงานของรัฐซึ่งมีหน้าที่เก็บรักษาเอกสารประวัติศาสตร์เพื่อการตรวจดูคุณค่าในการเก็บรักษา๖.เปิดเผยต่อเจ้าหน้าที่ของรัฐ เพื่อการป้องกันการฝ่าฝืนหรือไม่ปฏิบัติตามกฎหมายการสืบสวน การสอบสวน หรือการฟ้องคดี๗.เป็นการให้เพื่อการป้องกันหรือระงับอันตรายต่อชีวิตหรือสุขภาพของบุคคล๘.เปิดเผยต่อศาล เจ้าหน้าที่ของรัฐ หรือหน่วยงานของรัฐ หรือบุคคลที่มีอำนาจตามกฎหมาย๙.กรณีอื่นตามที่กำหนดในพระราชกฤษฎีกา(๒)ข้อมูลข่าวสารที่ไม่ต้องเปิดเผย คือก.ข้อมูลข่าวสารที่อาจก่อให้เกิดความเสียหายต่อสถาบันพระมหากษัตริย์ข.ข้อมูลข่าวสารที่หน่วยงานของรัฐหรือเจ้าหน้าที่ของรัฐอาจมีคำสั่งมิให้เปิดเผยก็ได้โดยพิจารณาการปฏิบัติหน้าที่ตามกฎหมายของหน่วยงานของรัฐ ประโยชน์สาธารณะ และประโยชน์ของเอกชนที่เกี่ยวข้องประกอบกันได้แก่ ข้อมูลที่มีลักษณะดังนี้๑.การเปิดเผยจะก่อให้เกิดความเสียหายต่อความมั่นคงของประเทศความสัมพันธ์ระหว่างประเทศ หรือความมั่นคงในทางเศรษฐกิจ หรือการคลังของประเทศ๒.การเปิดเผยจะทำให้การบังคับใช้กฎหมายเสื่อมประสิทธิภาพหรือไม่อาจสำเร็จตามวัตถุประสงค์ได้ไม่ว่าจะเกี่ยวกับการฟ้องคดี การป้องกัน การปราบปราม การทดสอบ การตรวจสอบหรือการรู้แหล่งที่มาของข้อมูลข่าวสารหรือไม่ก็ตาม๓.ความเห็น หรือคำแนะนำภายในหน่วยงานของรัฐในการดำเนินการเรื่องใดเรื่องหนึ่ง แต่ทั้งนี้ ไม่รวมถึงรายงานทางวิชาการรายงานข้อเท็จจริงหรือข้อมูลข่าวสารที่นำมาใช้ในการทำความเห็นคำแนะนำภายในดังกล่าว๔.การเปิดเผยจะก่อให้เกิดอันตรายต่อชีวิต ทรัพย์สินหรือความปลอดภัยของบุคคลหนึ่งบุคคลใด๕.รายงานการแพทย์ หรือข้อมูลข่าวสารส่วนบุคคล ซึ่งการเปิดเผยจะเป็นการรุกล้ำสิทธิส่วนบุคคลโดยไม่สมควร๖.ข้อมูลข่าวสารของราชการที่มีกฎหมายคุ้มครองมิให้เปิดเผยหรือข้อมูลข่าวสารที่มีผู้ให้มาโดยไม่ประสงค์ให้ทางราชการนำไปเปิดเผยต่อผู้อื่น๗.กรณีอื่นตามที่กำหนดในพระราชกฤษฎีกาข้อ ๑๑[๕] บุคคลใดประสงค์จะขอตรวจดูศึกษา ค้นคว้า หรือขอสำเนาข้อมูลข่าวสารให้ยื่นคำขอต่อประธานกรรมการหรือผู้ได้รับมอบหมายตามแบบคำขอข้อมูลข่าวสารท้ายระเบียบนี้ข้อมูลข่าวสารที่อยู่ในความควบคุมดูแลของกรมพัฒนาฝีมือแรงงานที่เจ้าหน้าที่อาจมีคำสั่งมิให้เปิดเผยตามข้อ๑๐ ให้ผู้อำนวยการสำนัก ผู้อำนวยการกอง หัวหน้าหน่วยงานที่มีฐานะเทียบเท่ากองหรือผู้ที่ได้รับมอบหมายเป็นผู้มีอำนาจอนุญาตข้อ๑๒ การดำเนินการเกี่ยวกับข้อมูลข่าวสารตามหมายเรียกพยานเอกสารของศาลซึ่งเป็นข้อมูลข่าวสารที่ต้องเปิดเผยและข้อมูลข่าวสารที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือเป็นเอกสารที่มีชั้นความลับตามระเบียบว่าด้วยการรักษาความปลอดภัยแห่งชาติหรือระเบียบสำนักนายกรัฐมนตรี ว่าด้วยการรักษาความลับของราชการหรือมติคณะรัฐมนตรีให้ส่วนราชการปฏิบัติตามกฎหมาย ระเบียบ หรือมตินั้นก่อนและให้รายงานต่อประธานกรรมการหรือผู้ที่ได้รับมอบหมายเพื่อทราบข้อ๑๓ ข้อมูลข่าวสารใด หากมีกฎหมายระเบียบอื่น หรือมติคณะรัฐมนตรี กำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสาร และการอนุญาตจะต้องปฏิบัติตามกฎหมาย ระเบียบ หรือมติคณะรัฐมนตรีดังกล่าวด้วยหมวด ๓การให้บริการข้อมูลข่าวสารและสถานที่ให้บริการ ข้อ๑๔ ให้หน่วยงานจัดรวบรวมและจัดให้มีข้อมูลข่าวสารที่ดำเนินการเสร็จสิ้นแล้วและอยู่ในความครอบครองหรือควบคุมดูแล เพื่อเผยแพร่ ขาย จำหน่าย จ่ายแจก ตรวจดูและศึกษาค้นคว้า ตลอดจนจัดหาสำเนา ข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการข้อ๑๕ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๔ โดยอนุโลม เว้นแต่เป็นข้อมูลข่าวสารที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือเป็นเอกสารที่มีชั้นความลับตามระเบียบว่าด้วยการรักษาความปลอดภัยแห่งชาติหรือระเบียบสำนักนายกรัฐมนตรี ว่าด้วยการรักษาความลับของราชการ หรือมติคณะรัฐมนตรีหรือผู้มีอำนาจอนุญาตตามข้อ ๑๑ เห็นว่าเป็นเรื่องที่ไม่ต้องเปิดเผยข้อ๑๖ การเรียกค่าธรรมเนียม ขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่คณะกรรมการกำหนดโดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้นตั้งแต่ระดับ ๒หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจนข้อ๑๗[๖] (ยกเลิก)ข้อ๑๘ การให้บริการข้อมูลข่าวสารของทุกหน่วยงานให้ผู้อำนวยการสำนัก ผู้อำนวยการกองหรือหัวหน้าหน่วยงานที่มีฐานะเทียบเท่ากองหรือผู้ที่ได้รับมอบหมายเป็นผู้พิจารณาอนุญาตข้อ๑๙[๗] ในการให้บริการข้อมูลข่าวสารให้คำแนะนำแก่ผู้มาติดต่อเพื่อขอรับข้อมูลข่าวสารและควบคุมดูแลข้อมูลข่าวสารที่อยู่ในความรับผิดชอบของกรมพัฒนาฝีมือแรงงานให้จัดตั้งศูนย์ข้อมูลข่าวสารของกรมพัฒนาฝีมือแรงงาน ณ ห้องสมุด ชั้น ๙อาคารกรมพัฒนาฝีมือแรงงาน ถนนมิตรไมตรี เขตดินแดง กรุงเทพมหานครโดยให้สำนักงานเลขานุการกรม ดูแลศูนย์ข้อมูลข่าวสารของกรมพัฒนาฝีมือแรงงานประกาศณ วันที่ ๒๐ พฤษภาคม พ.ศ. ๒๕๔๒จาตุรนต์ อรรถวิภาคไพศาลย์อธิบดีกรมพัฒนาฝีมือแรงงาน[เอกสารแนบท้าย]๑.[๘]แบบคำขอข้อมูลข่าวสาร(ดูข้อมูลจากภาพกฎหมาย) ระเบียบกรมพัฒนาฝีมือแรงงานว่าด้วยการจัด การขอ การอนุญาต และการให้บริการข้อมูลข่าวสารของราชการ (ฉบับที่ ๒)พ.ศ. ๒๕๖๑[๙]ข้อ๗ ให้เพิ่มแบบคำขอข้อมูลข่าวสารท้ายระเบียบนี้เป็นแบบคำขอข้อมูลข่าวสารท้ายระเบียบกรมพัฒนาฝีมือแรงงาน ว่าด้วยการจัด การขอการอนุญาต และการให้บริการข้อมูลข่าวสารของราชการ พ.ศ. ๒๕๔๒พิมพ์มาดา/จัดทำ๓กรกฎาคม ๒๕๖๑[๑]ราชกิจจานุเบกษา เล่ม ๑๑๖/ตอนที่ ๔๙ ง/หน้า ๔๑/๒๒ มิถุนายน ๒๕๔๒[๒]ข้อ ๔ นิยามคำว่า หน่วยงาน แก้ไขเพิ่มเติมโดยระเบียบกรมพัฒนาฝีมือแรงงานว่าด้วยการจัด การขอ การอนุญาต และการให้บริการข้อมูลข่าวสารของราชการ (ฉบับที่ ๒)พ.ศ. ๒๕๖๑[๓]ข้อ ๖ แก้ไขเพิ่มเติมโดยระเบียบกรมพัฒนาฝีมือแรงงาน ว่าด้วยการจัด การขอ การอนุญาตและการให้บริการข้อมูลข่าวสารของราชการ (ฉบับที่ ๒) พ.ศ. ๒๕๖๑[๔]ข้อ ๗ แก้ไขเพิ่มเติมโดยระเบียบกรมพัฒนาฝีมือแรงงาน ว่าด้วยการจัด การขอ การอนุญาตและการให้บริการข้อมูลข่าวสารของราชการ (ฉบับที่ ๒) พ.ศ. ๒๕๖๑[๕]ข้อ ๑๑ แก้ไขเพิ่มเติมโดยระเบียบกรมพัฒนาฝีมือแรงงาน ว่าด้วยการจัด การขอการอนุญาต และการให้บริการข้อมูลข่าวสารของราชการ (ฉบับที่ ๒) พ.ศ. ๒๕๖๑[๖]ข้อ ๑๗ ยกเลิกโดยระเบียบกรมพัฒนาฝีมือแรงงาน ว่าด้วยการจัด การขอ การอนุญาตและการให้บริการข้อมูลข่าวสารของราชการ (ฉบับที่ ๒) พ.ศ. ๒๕๖๑[๗]ข้อ ๑๙ แก้ไขเพิ่มเติมโดยระเบียบกรมพัฒนาฝีมือแรงงาน ว่าด้วยการจัด การขอการอนุญาต และการให้บริการข้อมูลข่าวสารของราชการ (ฉบับที่ ๒) พ.ศ. ๒๕๖๑[๘]แบบคำขอข้อมูลข่าวสาร เพิ่มโดยระเบียบกรมพัฒนาฝีมือแรงงาน ว่าด้วยการจัด การขอการอนุญาต และการให้บริการข้อมูลข่าวสารของราชการ (ฉบับที่ ๒) พ.ศ. ๒๕๖๑[๙] ราชกิจจานุเบกษาเล่ม ๑๓๕/ตอนที่ ๓๕ ง/หน้า ๑/๑๐ พฤษภาคม ๒๕๖๑